Document ID: /roh_data/filtered/fineweb-2-filterrobots_roh.jsonl.gz/10759

Las vatgas brinas svizras èn stadas las grondas victuras al campiunadi europeic da la fin d’emna en Frantscha. Dasper la cuppa da las naziuns han ellas gudagnà numerus ulteriurs titels, tranter auter er quel da campiunessa europeica.
La vatga «Zeus Palma» dal Plantahof a Landquart ha decis il final «Grand Champion», communitgescha l’associaziun svizra da las vatgas brinas. La vatga haja persvas la giuria franzosa en tut ils puncts, tranter auter er pervi da ses iver.
Tut en tut ha Zeus Palma gudagnà 6 titels. Uschia haja ella procurà per il pli grond success internaziunal en l’istorgia da passa 120 onns dal Plantahof.